कैंसर पीड़ित शिक्षक को वार्षिकोत्सव की राशि दी
त्वचा कैंसर से जूझ रहे गंगानगर के शिक्षक सुभाषसिंह भदौरिया के इलाज के लिए छात्राओं ने वार्षिकोत्सव का त्याग कर दिया। उन्होंने वार्षिकोत्सव नहीं मनाने का निर्णय लेते हुए 40 हजार राशि मंगलवार को शिक्षक को सौंप दी। भावुक छात्राओं ने कहा- हमारे सर स्वस्थ हो जाए, इससे बढ़कर कोई वार्षिकोत्सव नहीं हो सकता। रोजाना सर के स्वास्थ्य के लिए प्रार्थना करते हैं।
कन्या उमावि क्रमांक 1 में मंगलवार दोपहर 1 बजे छात्राओं ने अपने पसंदीदा शिक्षक को 47785 रुपए दिए। छात्रा संघ अध्यक्ष ज्योति मुकेश पाटिल ने बताया स्कूल की 1400 छात्राओं ने वार्षिकोत्सव नहीं मनाने का निर्णय लिया है। उन्होंने कहा हमारे सर विपत्ति में है तो हम कैसे वार्षिकोत्सव मना सकते हैं। छात्राओं ने ईश्वर से प्रार्थना भी की। इसके बाद शिक्षक व कई छात्राओं के आंखों में आंसू आ गए। स्टाफ सदस्य भी भावुक हो गए। छात्रा हीना खान, शिवानी संतोष, रानी खान, माधुरी, अंकिता, राजेश्वरी, प्राचार्य उर्मिला अलावे, राजेंद्र गुप्ता, नरेंद्र शारदा, राजेंद्र पाटीदार सहित सैकड़ों छात्राएं मौजूद थी।
सांसद पहुंचे घर, दिल्ली
जाकर दिलाएंगे राशि
दोपहर में सांसद सुभाष पटेल ने शिक्षक के घर पहुंचकर कुशलक्षेम पूछे। सांसद ने कहा- प्रधानमंत्री राहत कोष से भी जल्द राशि मिलेगी। शिक्षक को कीमोथैरेपी के लिए 40 लाख की आवश्यकता है। एक सप्ताह में कीमोथैरेपी होना जरूरी है। विद्यार्थियों के साथ समाजसेवी संस्थाएं भी शिक्षक के इलाज के लिए राशि एकत्र कर रही है।
छात्राओं ने वार्षिकोत्सव की राशि का चेक शिक्षक सुभाषसिंह भदौरिया को दिया।
भास्कर सरोकार
hin_Deva hin_Deva hin_Deva awa_Deva hin_Deva hin_Deva hin_Deva mai_Deva